इसलिए हमारे मस्‍तक की सर्वोत्‍तम गति परम ऐश्वर्यवान और सामर्थ्‍यवान प्रभु के श्रीकमलचरणों में ही है । अंग्रजी का एक शब्‍द है GODFATHER यानी परमपिता । शास्त्रों का मर्म यही है कि - LET GOD BE THE ONLY GODFATHER यानी परमपिता प्रभु को ही अपना एकमात्र परमपिता और पालनहार मानों । पर हम यहाँ चुक कर जाते हैं । हम किसी बड़े धनवान या किसी बड़े नेता से अपने को जोडने लगते हैं, उसे अपना GODFATHER तक मान लेते हैं । यहाँ पर दोष हमारा है क्‍योंकि हमने प्रभु के ऐश्वर्य के सही दर्शन जीवन पर्यन्त नहीं किया । अगर प्रभु के ऐश्वर्य के दर्शन हम कर पाते तो GOD GOD & ONLY GOD यानी प्रभु प्रभु और सिर्फ प्रभु की भावना हमारे भीतर प्रबलता से उभर आती और हम प्रभु को ही एकमात्र और एकमात्र GODFATHER मानते ।